CELEX: 62008TN0066
Language: sk
Date: 2008-02-05 00:00:00
Title: Vec T-66/08: Žaloba podaná 5. februára 2008 – British Sky Broadcasting Group/ÚHVT – Vortex (SKY)

9.5.2008   
            
            
               SK
            
            
               Úradný vestník Európskej únie
            
            
               C 116/21
            
         Žaloba podaná 5. februára 2008 – British Sky Broadcasting Group/ÚHVT – Vortex (SKY)
   (Vec T-66/08)
   (2008/C 116/39)
   Jazyk žaloby: angličtina
   Účastníci konania
   
      Žalobca: British Sky Broadcasting Group plc (Isleworth, Spojené kráľovstvo) (v zastúpení: J. Barry, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Vortex SA (Paríž, Francúzsko)
   Návrhy žalobcu
   
               —
            
            
               Keďže prvý odvolací senát porušil nariadenie Rady (ES) č. 40/94 a/alebo právne predpisy, ktoré sa týkajú jeho výkonu:
               
                           —
                        
                        
                           rozhodnúť, že hoci výrok rozhodnutia prvého odvolacieho senátu o zamietnutí námietky zostáva nedotknutý, zrušuje sa časť napadnutého rozhodnutia (najmä jeho články 18 a 19), ktorou boli zamietnuté tvrdenia žalobcov týkajúce sa zmluvy,
                        
                     
                           —
                        
                        
                           rozhodnúť, že napadnuté rozhodnutie sa zmení v tom zmysle, že zmluva: sa použije na iné ochranné známky ako osobitné ochranné známky uvedené v zmluve a rozšíri sa na budúce ochranné známky; bráni namietateľovi namietať akýmkoľvek spôsobom voči akémukoľvek použitiu alebo zápisu ochranných známok žalobcom obsahujúcich prvok „SKY“, okrem „SKYROCK“ alebo „SKYZIN“ tak, ako to bolo určené francúzskymi súdmi pre obe tieto známky; a je konečnou a záväznou zmluvou medzi žalobcom a namietateľom, ako ju označili francúzske súdy (vrátane súdov najvyššieho stupňa vo Francúzsku),
                        
                     
                           —
                        
                        
                           rozhodnúť, že napadnuté rozhodnutie sa zmení a upraví tak, aby rozhodlo o všetkých dôvodoch uvedených žalobcom v jeho odpovedi na námietku,
                        
                     
                           —
                        
                        
                           zaviazať ÚHVT na náhradu trov konania žalobcu.
                        
                     
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka „SKY“ pre výrobky a služby zaradené do tried 9, 16, 18, 25, 28, 35, 38, 41 a 42 – prihláška č. 3 166 378.
   
      Majiteľ ochrannej známky alebo označenia, ktoré je základom námietky: Vortex SA.
   
      Ochranná známka alebo označenie, ktoré je základom námietky: slovná ochranná známka Spoločenstva a národná slovná ochranná známka „SKYROCK“ pre výrobky a služby zaradené do tried 9, 16, 18, 25, 28, 35, 38, 41 a 42.
   
      Rozhodnutie námietkového oddelenia: prijatie námietky pre všetky výrobky a služby zaradené do tried 9, 38 a 41 ako aj pre „reklamu“ v triede 35.
   
      Rozhodnutie odvolacieho senátu: zrušenie rozhodnutia námietkové oddelenia a zamietnutie námietky v celom rozsahu.
   
      Dôvody žaloby: žalobca namieta, hoci nenapadol výrok sporného rozhodnutia, že odôvodnenie odvolacieho senátu porušuje nariadenie Rady č. 40/94 a právne predpisy, ktoré sa týkajú jeho výkonu.